
Kijelentem, hogy a Baja Wake amatőr wakeboard versenyen saját felelősségemre veszek részt, felelős vagyok saját egészségi, fizikai állapotomnak a részvételre való alkalmasságáért.
A versenykiírásban foglaltakat elfogadom és betartom. Kötelezettséget vállalok arra, hogy az eseményre vonatkozó valamennyi sportszabályt és előírást betartom, azon sportemberhez méltó magatartással veszek részt, saját és sporttársaim testi épségét óvom.
Kijelentem, hogy ismerem a verseny sajátosságait, a a nyílt vizen történő sportevékenység végzéséhez megfelelő felkészültséggel rendelkezem. 
Elfogadom, hogy a verseny rendezői, bármely versenyző egészségkárosodásáért, vagy a versennyel összefüggésben keletkezett károkért kártérítésre nem kötelezhetőek. Tudomásul veszem, hogy a Szervező biztosítást nem köt a nevezőkre, minden versenyzőnek ezt magának kell rendezni a versenyen kívül. Kártérítési igénnyel a Szervező és a lebonyolítók felé nem élek sérülés esetén. Felelősségem teljes tudatában kijelentem és nyilatkozom, nincs olyan légúti fertőző betegségre, vagy influenza megbetegedésre utaló tünetem (pl. láz, köhögés, végtagfájdalom, gyengeség, légzési nehézség stb.), amely miatt mások egészségét veszélyeztetném, és közösségben nem tartózkodhatok. A Szervezők tájékoztatását megismertem, miszerint krónikus betegséggel élőknek és 65 év felettieknek a részvételt semmilyen formában nem ajánlja, saját felelősségre vesznek részt a versenyen! A fenti nyilatkozatommal tudomásul veszem, hogy saját magam, és a közösség biztonsága érdekében kizárólag egészséges, betegség(ek) tüneteit nem mutató, egészséges sportoló vehet részt a rendezvényen! 
18 év alatti résztvevő esetén a fent leírt feltételek teljesítéséért a törvényes képviselő tartozik kizárólagos felelősséggel, melyet külön, aláírásával igazol (Szülői hozzájáruló nyilatkozat).
Tudomásul veszem, hogy, ha a verseny az időjárás vagy természeti katasztrófa, illetve világjárvány miatt a meghirdetett időpontban nem lebonyolítható, a Szervező a program változásának, helyszínének, pályamódosításának jogát fenntartja.
A szervező fenntartja a jogot, hogy a résztvevők számát korlátozza, a nevezést bármikor lezárja. A rendezőség a verseny helyszínén elhelyezett személyes dolgokért, vagyontárgyakért felelősséget nem vállal.
Kijelentem, hogy a Szervező és a rendezvényt biztosító személyzet biztonsági utasításait betartom. A hajó engedély vagy utasítás nélküli elhagyása szintén kizárást von maga után.
Hozzájárulok, hogy rólam a rendezvényen képmás, azaz fényképfelvétel és/vagy videofelvétel (a továbbiakban: képmás) készülhet, amelyet a Szervező – vagy általa megbízott harmadik személy – jogosult időben, területileg – így különösen plakáton, szóróanyagon, facebook-on, youtube-on, online weboldal bannereken, elektronikus hírlevélben, az esemény galériájában -, felhasználás módja és mértéke tekintetében korlátlanul felhasználni. A felhasználás módja kiterjed különösen, de nem kizárólagosan a képmás átdolgozására, terjesztésére, többszörözésére, nyilvánosság felé történő közvetítésére, adathordozón való rögzítésére és tárolására, továbbá a képmás felhasználásának harmadik személy részére történő átengedésére. A rendezvényen való részvétellel külön nyilatkozat nélkül elismerem, hogy a hozzájárulás az esetleges nyilvánosságra hozatal és az internetes technológia miatt természetéből fakadóan vissza nem vonható. Továbbá visszavonhatatlanul kijelentem, hogy a fentiek szerint részletezett felhasználási jogokért, valamint a képmás felhasználásához és nyilvánosságra hozatalához adott hozzájárulásomért díjazásra nem tartok igényt.
General

General

General

